Diari Oficial de la Generalitat Valenciana


Sumari del DOGV 4848, del 23-09-2004 (2004/9647)

RESOLUCIÓ de 15 de setembre de 2004, del director general d'Ensenyament, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9647


Data del document
:   15-09-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * administració local
    * associació de municipis
    * suport econòmic
    * psicologia
    * ajuda pública
    * mètode pedagògic
    * procediment administratiu

RESOLUCIÓ de 15 de setembre de 2004, del director general d'Ensenyament, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2004. [2004/9647]
  
Per Orde de 20 de novembre de 2003 (DOGV nº 4.653, de 18 de desembre), de la Conselleria de Cultura, Educació i Esport, es van convocar ajudes econòmiques destinades al manteniment del gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2004, i es va establir, en l'apartat 3 de la base 11, que el termini màxim per a justificar la subvenció concedida finalitzaria el 15 de setembre de 2004.
  
Això no obstant, esta Direcció General considera aconsellable l'ampliació del termini de justificació fins una data posterior, en la mesura que no perjudica a tercers, d'acord amb l'article 49 de la Llei 30/1992, de Régim Jurídic de les Administracions Públiques i del Procediment Administratiu Comú (BOE 27-11-92)
  
Per tot això, i conformement a la disposició final primera de l'Orde de 20 de novembre de 2003, per la qual s'autoritza a la Direcció General d'Ensenyament per a l'ampliació dels terminis de presentació de les justificacions de les subvencions, resolc:
  
Únic
  
S'amplia, fins al 25 d'octubre de 2004, el termini de què disposen els beneficiaris de les subvencions concedides en la dita convocatòria per tal de presentar les justificacions en la forma establida en la base 11, apartats 1 i 2, de l'Orde de 20 de novembre de 2003.
  
DISPOSICIÓ FINAL
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana, però produirà efectes des de l'endemà de la finalització del termini de presentació de justificacions establit en la mencionada orde de convocatòria
  
València, 15 de setembre de 2004.- El director general d'Ensenyament: Josep Vicent Felip i Monlleó.